Rádio Weirdo

Slogan: Nalaď sa na bláznovstvá – buď Weirdo!

SERVICE

SHOWOPENER - Dobré ráno. Zdravíme všetkých poslucháčov rádia Weirdo. Dnes sa vám od mikrofónu prihovárajú Saša a Miki. Stávajú sa aj vám podivné veci v živote? Žasnete nad niektorými týpkami na ulici? Aký máte názor na extravaganciu a čo je už podľa vás cez čiaru? O takýchto a iných témach sa porozprávame v našej obľúbenej relácii REALitky. Na úvod, aby sme sa trocha prebrali, si pustíme bláznivý vypaľovák Feel it Still od skupiny Portugal.

SONG 1 - Portugal. The men - Feel it Still – príjemná rytmická hudba s rýchlejším tempom. Je to moderná pop pieseň, ktorou nemožno pokaziť úvod relácie.

JINGLE - Nalaď sa na bláznovstvá – buď Weirdo!

SONG 2 - Imagine Dragons – Thunder. Rádio je prispôsobené mladému poslucháčovi, ale aj mladším dospelákom. Skupina Imagine Dragons je podľa mňa dobrá voľba, pretože zaujme široké spektrum poslucháčov.

PROMO – Pozývame ťa na Future gate sci-fi film festival, ktorý sa uskutoční 18.3. – 20.3. v košickej Tabačke. Témou je mimozemský život na Zemi. Zaujímavé podujatie pre mladých ľudí, ktorých bavia sci-fi filmy.

SONG 3 - Mafia Corner – 2,3 & Poď ! feat. Stefi. Energická pieseň pre nadchádzajúce (snáď príjemné a teplé) jarné dni.

DJ TALK – Saša: Na sociálnych sieťach sa vás pýtame, akú najdivnejšiu vec ste kedy videli. Mne sa napríklad minule stalo, že som si tak kráčala po ulici, z práce. Bol už podvečer. Prechádzala som okolo nákupného centra a vedľa na lavičke sedel starší pán, ktorý bol evidentne spoločensky unavený. To by ale nebolo to najdivnejšie, o takomto čase sa totiž v meste vyskytuje viac, ujovi podobných ľudí. Avšak tento pán držal v ruke krabicu s lacným vínom a prihováral sa mu. Bolo to veľmi zábavné, ako s ním komunikoval, ako so starým priateľom. Započula som časť ich dôverného rozhovoru: *Počúvaj, Vinco, ja ti tak poviem, že ty si veľký kamoš. Nikdy sa na mňa nevykašleš, vždy tu budeš. Akosi z teba ubudlo, ale ver mi, že ja si ťa vážim. Šak ty si moja studňa, z ktorej sa môžem napiť.* Opodiaľ stála partička pubertiakov, ktorá si tento pohľad samozrejme nemohla nechať ujsť, a tak si to začali kamerovať na mobil. Bol to ozaj veľmi zaujímavý zážitok.

AD BREAK – Reklama na Monchchichi plyšákov, ktoré sa v rámci retro edície vracajú na trh v kníhkupectve Panta Rhei. Myslím, že je to zaujímavá reklama, ktorá dokáže v ľuďoch vzbudiť nostalgiu, a úplne mladí ľudia sa aspoň dozvedia, aký druh hračky bol kedysi populárny.

SONG 4 - Jowell y Randy, Kiko El Crazy – Se Acabó La Cuarantena – chytľavá latino hudba, ktorá je aj tematická. Spieva sa v nej o karanténe, ktorá už je ale našťastie za nami, a tak (snáď dúfajme) svitá na lepšie časy.

DJ TALK – Miki: Po chytľavej piesni sme späť v štúdiu. Alex z Považskej Bystrice nám napísal, že keď sa pred asi mesiacom vracal zo školy domov, tak pred bytovkou sa skoro zrazil so susedou, ktorá vyletela z vchodových dverí, pričom bola oblečená do líščieho kostýmu z krvavočerveného latexu. Jej kostým, pripomínal skôr eroticky ladené oblečenie, ale pani mala na sebe aj líščie ušká a vzadu pripnutý chlpatý ryšavý chvostík. Až neskôr sa Alex dozvedel, že takto oblečená išla na karneval do škôlky svojho syna. (smiech) Tak to mali ostatní rodičia určite o zábavu postarané.

SONG 5 - Black Eyed Peas – Hey Mama. Pieseň, ktorá má v sebe zábavnú melódiu. Mladším poslucháčom sa môže spájať s filmom Garfield, v ktorom odznela.

DJ TALK TEASE – Miki: Už o malú chvíľu sa v druhej časti relácie REALitky porozprávame o absolútnych módnych faux pas, s ktorými ste prišli do kontaktu.

PROMO – Príď sa zabaviť už 25.3. do košickej Yama Culinary Plac. Čakajú na teba horúce latino rytmy servírované DJ-om Jose Garciom. Podujatie som zvolila preto, lebo sa tam dokážu „vyblbnúť“ všetci ľudia bez rozdielu, ktorí majú radi latino hudbu.

TRAFIC

SONG 6 - Clean Bandit & Mabel – Tick Tock. Skladba je zvolená ako oddychová, keďže má veľmi jednoduchý a chytľavý refrén. Umelci Clean Bandit a Mabel sú populárny u mladšieho publika, preto túto skladbu isto budú poznať.

JINGLE - Nalaď sa na bláznovstvá – buď Weirdo!

SONG 7 – Mr. President: Coco Jumbo. Rádio je prispôsobené mladému poslucháčovi, ale aj takému, ktorý má rád dobrú hudbu nezávislú od žánru. Preto som vybrala aj túto, možno Oldies skladbu, avšak istotne ju spoznávajú aj mladí ľudia a dokážu sa naladiť na jej veselú nôtu.

JINGLE - Nalaď sa na bláznovstvá – buď Weirdo!

SONG 8 - After Party - Ona lubi pomarancze. Pred ďalším Dj talkom o podivných módnych prestrelkoch sa táto poľská skladba dokonale hodí. Sama o sebe je veľmi zvláštna, čo sa týka textu, preto by v našom playliste nemala chýbať.

WEATHER

DJ TALK – Saša: Peťa z Prievidze nám píše - Ahojte, práve dnes sa mi stala veľmi zvláštna vec, naša profesorka zo školy (radšej sa nepriznám ani z akej), si na dnes vybrala veľmi zaujímavý outfit. Tmavé potrhané džínsy, biele tričko, navrch zelené sako, ale čo ma najviac zabilo, boli jej rovnako zelené čižmy po kolená. Prisahám, že vyzerala ako škriatok! Tak toto musel byť ozaj zaujímavý pohľad, dúfajme, že pani učiteľka už podobný prehrešok nespraví. (smiech)

AD BREAK – Senore i senori, seniori i bambini. Srdečne vás pozývam na naše predstavenie Sluha dvoch pánov, ktoré sa odohráva v slnkom zaliatych Benátkach. Mnohí z vás už možno zabudli, ako také slnkom zaliate Benátky môžu vyzerať. A preto sme tu my, aby sme urobili malý divadelný zázrak – Un picolo mirácolo teatrále. Keďže vy nemôžete prísť do Benátok, prišli Benátky za vami. Ó café! Perfecto! – *doslovný prepis upútavky na predstavenie Sluha dvoch pánov, ktoré sa hrá v historickej budove Divadla Jonáša Záborského v Prešove.*

SONG 9 - The Panthoms – Watch Me. Trocha rockovejšia pecka, z trocha iného súdka. Avšak stále je to skladba prislúchajúca zameraniu nášho rádia. V playliste je preto, lebo je dynamická a dokáže nabudiť energiou.

NEW SONG – Trinix: Derniere dance. Skladba, ktorá bola zverejnená na platforme YouTube len prednedávnom. Speváčka spieva po francúzsky v pomalom tempe, do čoho sa pridávajú opakujúce sa tanečné rytmy. Veľmi elegantná, no i moderná pieseň.

SONG 10 – Stromae – Alors on danse. Pieseň, ktorá bola pred jedenástimi rokmi obrovským hitom. Zaradila som ju do playlistu, aby si poslucháči mohli pospomínať a pripomenúť si túto známu skladbu.

DJ TALK – Miki: Na náš Facebook nám prišlo viacero príbehov od vás. Mrzí nás, že sme nestihli prečítať všetky, ale vždy sa dobre zabavíme, aj keď nám pošlete foto prílohu. Vždy najlepšiu foto zverejníme na našej stránke a spomedzi vás vyžrebujeme víťaza, ktorý získa naše povestné chlpaté Weirdo tričko. Buďte pozitívne naladení a my sa už v tomto čase s vami rozlúčime s reláciou REALitky a s piesňou A lalala long od Boba Marleyho.

SONG 11 –Bob Marley – A lalala long. V závere vysielania vždy zaradzujeme nejakú skladbu, u ktorej predpokladáme, že ju pozná široké publikum poslucháčov. V tomto prípade je to pieseň od Boba Marleyho.

SERVICE